Luiperdboom | Florcom Gardens
September 10, 2009 by koos 0 Comments
Luiperdboom / Leopard tree (Brazilian Ironwood)
Die luiperdboom is ‘n vinnig groeiende boom. Die kolle op die stam se bas is ‘n tipiese kenmerk van die luiperdboom en ook die rede vir die verwysing na ‘n luiperd in die noemnaam. Bladwisselend maar nuwe blare verskyn kort na die oues afgeval het.
Klein geel blommetjies wat in die somer verskyn.
Mooi koelteboom wat gefilterde lig deurlaat en daarom mooi op grasperke vertoon.
Plant die luiperdboom in die son. Vertoon baie mooi wanneer drie of meer bome saam gegroepeer word (ongeveer 10 meter van mekaar). Ons het al dikwels opgemerk dat hierdie bome in klein tuine te naby aan mekaar of te naby aan mure geplant word – onthou dat die luiperdboom ‘n vinnige groeier is en baie groot kan word. Wortels behoort gelukkig nie skade aan geboue aan te rig nie.
Nie baie koue gevoelig nie, maar sal nie in die koue Hoëveld aard nie.
Plant maklik voort deur middel van saad.
Prev:Augustus en September is cliviatyd
Next:Tuinuitlegte met clivias